CELEX: 62008CA0486
Language: fi
Date: 2010-04-22 00:00:00
Title: Asia C-486/08: Unionin tuomioistuimen tuomio (ensimmäinen jaosto) 22.4.2010 (Landesgericht Innsbruckin (Itävalta) esittämä ennakkoratkaisupyyntö) — Zentralbetriebsrat der Landeskrankenhäuser Tirols v. Land Tirol (Sosiaalipolitiikka — Osa-aikatyötä ja määräaikaista työtä koskevat puitesopimukset — Kansalliseen lainsäädäntöön sisältyvät, osa-aikaisia, satunnaisia tai määräaikaisia työntekijöitä koskevat epäedulliset säännökset — Yhdenvertaisen kohtelun periaate)

19.6.2010   
            
            
               FI
            
            
               Euroopan unionin virallinen lehti
            
            
               C 161/9
            
         
      Unionin tuomioistuimen tuomio (ensimmäinen jaosto) 22.4.2010 (Landesgericht Innsbruckin (Itävalta) esittämä ennakkoratkaisupyyntö) — Zentralbetriebsrat der Landeskrankenhäuser Tirols v. Land Tirol
      (Asia C-486/08) (1)
      
      (Sosiaalipolitiikka - Osa-aikatyötä ja määräaikaista työtä koskevat puitesopimukset - Kansalliseen lainsäädäntöön sisältyvät, osa-aikaisia, satunnaisia tai määräaikaisia työntekijöitä koskevat epäedulliset säännökset - Yhdenvertaisen kohtelun periaate)
      (2010/C 161/11)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Innsbruck
      
         Pääasian asianosaiset
      
      
         Kantaja: Zentralbetriebsrat der Landeskrankenhäuser Tirols
      
         Vastaaja: Land Tirol
      
         Oikeudenkäynnin kohde
      
      Ennakkoratkaisupyyntö — Landesgericht Innsbruck — Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta 15.12.1997 annetun neuvoston direktiivin 97/81/EY (EYVL 1998 L 14, s. 9) liitteessä olevan 4 lausekkeen 1 ja 2 kohdan, Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) liitteessä olevan 4 lausekkeen sekä miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annetun Euroopan parlamentin ja neuvoston direktiivin 2006/54/EY (EYVL L 204, s. 23) 14 artiklan 1 kohdan c alakohdan tulkinta — Kansallinen säännös, joka koskee työsopimussuhteisia työntekijöitä ja jonka soveltamisalan ulkopuolelle on suljettu tietyt osa-aikaisesti, tiettyä hanketta varten tai määräaikaisesti palkatut työntekijät — Sellaisia työntekijöitä, jotka siirtyvät kokoaikaisesta työstä osa-aikaiseen työhön ja sellaisia työntekijöitä, jotka pitävät kaksi vuotta vanhempainlomaa, koskevat epäedulliset säännökset vuosilomaoikeuden osalta — Yhdenvertaisen kohtelun periaate miespuolisten ja naispuolisten työntekijöiden, osa-aikaisten ja kokoaikaisten työntekijöiden sekä määräaikaisessa ja pysyvässä työsuhteessa olevien työntekijöiden välillä
      
         Tuomiolauselma
      
      
                  1)
               
               
                  Asian kannalta merkityksellistä unionin oikeutta ja erityisesti Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta 15.12.1997 annetun neuvoston direktiivin 97/81/EY, sellaisena kuin se on muutettuna 7.4.1998 annetulla neuvoston direktiivillä 98/23/EY, liitteessä olevan 6.6.1997 tehdyn osa-aikatyötä koskevan puitesopimuksen 4 lausekkeen 2 kohtaa on tulkittava siten, että sen vastaisena on pidettävä sopimussuhteisista työntekijöistä 8.11.2000 annetun Tirolin osavaltion lain (Tiroler Landes-Vertragsbedienstetengesetz), sellaisena kuin se oli voimassa 1.2.2009 saakka, 55 §:n 5 momentin kaltaista kansallista säännöstä, jonka mukaan tilanteessa, jossa työntekijän työaika muuttuu, pitämättömien lomien määrää suhteutetaan siten, että sellainen työntekijä, jonka työaikaa lyhennetään kokoaikaisesta osa-aikaiseksi, menettää osan palkallista vuosilomaa koskevasta oikeudesta, jonka hän on ansainnut mutta jota hänellä ei ole ollut mahdollisuutta käyttää työskennellessään kokoaikaisesti, tai hän voi pitää kyseisen loman ainoastaan pienemmällä lomakorvauksella.
               
            
                  2)
               
               
                  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteessä olevan 18.3.1999 tehdyn määräaikaista työtä koskevan puitesopimuksen 4 lauseketta on tulkittava siten, että sen vastaisena on pidettävä sopimussuhteisista työntekijöistä 8.11.2000 annetun Tirolin osavaltion lain, sellaisena kuin se oli voimassa 1.2.2009 saakka, 1 §:n 2 momentin m kohdan kaltaista kansallista säännöstä, jossa kyseisen lain soveltamisalan ulkopuolelle jätetään työntekijät, joilla on enintään kuuden kuukauden pituinen määräaikainen työsopimus tai jotka työskentelevät satunnaisesti.
               
            
                  3)
               
               
                  UNICE:n, CEEP:n ja EAY:n tekemästä vanhempainlomaa koskevasta puitesopimuksesta 3.6.1996 annetun neuvoston direktiivin 96/34/EY, sellaisena kuin se on muutettuna 15.12.1997 annetulla neuvoston direktiivillä 97/75/EY, liitteessä olevan 14.12.1995 tehdyn vanhempainlomaa koskevan puitesopimuksen 2 lausekkeen 6 kohtaa on tulkittava siten, että sen vastaisena on pidettävä sopimussuhteisista työntekijöistä 8.11.2000 annetun Tirolin osavaltion lain, sellaisena kuin se oli voimassa 1.2.2009 saakka, 60 §:n viimeisen virkkeen kaltaista kansallista säännöstä, jonka mukaan oikeuttaan kahden vuoden vanhempainlomaan käyttävät työntekijät, menettävät kyseisen loman päättyessä lapsen syntymää edeltävänä vuonna ansaitsemiaan oikeuksia palkalliseen vuosilomaan.
               
            
         (1)  EUVL C 44, 21.2.2009.